I 2007 repræsenterede de Irland ved Eurovision Song Contest 2007, og var specielt udvalgt af den irske tv-station RTE. Dervish fik dog kun 5 point, og det blev Irlands første sidsteplads nogensinde. De 5 point kom fra Albanien, der som det eneste land havde en jury til at uddele stemmerne. Den dårlige placering skyldtes ifølge mange den østeuropæiske alliance det år, men af mange andre at sangerinden sang falsk og virkede kejtet på scenen.